rejauldu/bengali-wikipedia huggingface dataset:
রংপুর-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রংপুর জেলায় অবস্থিত জাতীয় সংসদের ২৪নং আসন।  সীমানা রংপুর-৬ আসন রংপুর জেলার পীরগঞ্জ উপজেলা নিয়ে গঠিত।  নির্বাচিত সাংসদ নির্বাচন  সদস্য  দল ১৯৭৩ করিম উদ্দিন মোহাম্মদ বাংলাদেশ আওয়ামী লীগ ১৯৭৯ মজিবর রহমান বাংলাদেশ জাতীয়তাবাদী দলসীমানা পরিবর্তন ১৯৮৬ আব্দুল জলিল প্রধান জাতীয় পার্টি ফেব্রু ১৯৯১ হুসেইন মুহাম্মদ এরশাদ জাতীয় পার্টি (এরশাদ) সেপ্টে ১৯৯১ উপ-নির্বাচনশাহ মোয়াজ্জেম হোসেন জাতীয় পার্টি (এরশাদ) ফেব্রুয়ারি ১৯৯৬ শূন্য বাংলাদেশ জাতীয়তাবাদী দল জুন ১৯৯৬ হুসেইন মুহাম্মদ এরশাদ জাতীয় পার্টি (এরশাদ) সেপ্টেম্বর ১৯৯৬ উপ-নির্বাচন নুর মোহাম্মদ মণ্ডল জাতীয় পার্টি (এরশাদ) ২০০১ নুর মোহাম্মদ মণ্ডল ইসলামী জাতীয় ঐক্যফ্রন্ট ২০০৮ শেখ হাসিনা বাংলাদেশ আওয়ামী লীগ ২০০৯ উপ-নির্বাচনআবুল কালাম আজাদ বাংলাদেশ আওয়ামী লীগ  ২০১৪ শেখ হাসিনা বাংলাদেশ আওয়ামী লীগ জানু ২০১৪ উপ-নির্বাচন শিরীন শারমিন চৌধুরী বাংলাদেশ আওয়ামী লীগ ২০১৮ শিরীন শারমিন চৌধুরী বাংলাদেশ আওয়ামী লীগ২০২৪ শিরীন শারমিন চৌধুরী বাংলাদেশ আওয়ামী লীগ   নির্বাচন    ২০১০-এর দশকে নির্বাচন  ২০১৪ সালের সাধারণ নির্বাচনে শেখ হাসিনা দুটি আসনের জন্য দাঁড়িয়েছিলেন: রংপুর-৬, এবং গোপালগঞ্জ-৩। নির্বাচনে তিনি সব আসনে জয়ী হন, তবে তিনি গোপালগঞ্জ-৩ আসনকে প্রতিনিধিত্ব করার সিদ্ধান্ত নেন ও অন্যটি ছেড়ে দেন। ফেব্রুয়ারি ২০১৪ সালে উপ-নির্বাচন হবার কথা থাকলেও শিরীন শারমিন চৌধুরী ছাড়া আর কোন প্রার্থী না থাকায় শিরীন শারমিন চৌধুরী বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন  ২০০৮ সালের সাধারণ নির্বাচনে শেখ হাসিনা তিনটি আসনের জন্য দাঁড়িয়েছিলেন: বাগেরহাট-১, রংপুর-৬, এবং গোপালগঞ্জ-৩। নির্বাচনে তিনি সব আসনে জয়ী হন তবে তিনি গোপালগঞ্জ-৩ আসনকে প্রতিনিধিত্ব করার সিদ্ধান্ত নেন ও বাকীগুলি ছেড়ে দেন। ফলে বাকীগুলিতে উপ-নির্বাচন অনুষ্ঠিত হয়। ২০০৯ সালের উপ-নির্বাচনে বিএনপি প্রার্থী নূর মুহম্মদ মণ্ডলকে পরাজিত করে বাংলাদেশ আওয়ামী লীগের আবুল কালাম আজাদ নির্বাচনে নির্বাচিত হন।   ১৯৯০-এর দশকে নির্বাচন  জুন ১৯৯৬ সালের সাধারণ নির্বাচনে হুসেইন মুহাম্মদ এরশাদ পাঁচটি আসনে দাড়ান: রংপুর-২, রংপুর-৩, রংপুর-৫, রংপুর-৬, ও কুডিগ্রাম-৩। সবগুলি আসনে জয়ী হবার পর, তিনি রংপুর-৩ আসনকে প্রতিনিধিত্ব করার জন্য বেছে নেন; এর ফলে বাকী চার আসনে উপ-নির্বাচন অনুষ্ঠিত হয়। ১৯৯৬ সালের উপ-নির্বাচনে জাতীয় পার্টির নুর মোহাম্মদ মণ্ডল নির্বাচিত হন।  ১৯৯১ সালের সাধারণ নির্বাচনে হুসেন মুহাম্মদ এরশাদ জেল থেকে পাঁচটি আসনের নির্বাচনে দাড়ান: রংপুর-১, রংপুর-২, রংপুর-৩, রংপুর-৫, ও রংপুর-৬। সবগুলি আসনে জয়লাভের পর তিনি রংপুর-৩ আসনকে প্রতিনিধিত্ব করার বেছে নেন, ফলে বাকি চার আসনে উপ-নির্বাচন অনুষ্ঠিত হয়। ১৯৯১ সালের উপ-নির্বাচনে জাতীয় পার্টির এস. এম. হোসেন নির্বাচিত হন।   তথ্যসূত্র   বহিঃসংযোগ  প্রথম আলোতে রংপুর-৬  বিষয়শ্রেণী:রংপুর জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
থাম্ব|২০০৫ সালে ওয়াশিংটন, ডিসিতে হাই হিল ড্র্যাগ রেসের অংশগ্রহণকারীরা ড্র্যাগ হলো অতিরঞ্জিত নারীত্ব, পুরুষত্ব, অথবা লিঙ্গ প্রকাশের অন্যান্য রূপের একটি পরিবেশনা, যা সাধারণত বিনোদনের উদ্দেশ্যে করা হয়ে থাকে। ড্র্যাগ সাধারণত বেশান্তরের সাথে জড়িত। ড্র্যাগ কুইন হলেন এমন একজন (সাধারণত পুরুষ) যিনি নারীসুলভ পরিবেশনা করেন এবং ড্র্যাগ কিং হলেন এমন একজন (সাধারণত নারী) যিনি পুরুষসুলভ পরিবেশনা করেন। পরিবেশনাগুলিতে প্রায়শই হাস্যরস, সঙ্গীত, সামাজিক ব্যঙ্গ এবং কখনও কখনও রাজনৈতিক ভাষ্য জড়িত থাকে। শব্দটি ড্র্যাগের অভিব্যক্তির মতো বিশেষ্য হিসেবে অথবা ড্র্যাগ শো- এর মতো বিশেষণ হিসেবে ব্যবহৃত হতে পারে।    আরও দেখুন    বেশান্তর  ট্রান্সজেন্ডার-সম্পর্কিত বিষয়ের তালিকা  ড্র্যাগ কুইনদের তালিকা  ট্রাভেস্তি (থিয়েটার)   তথ্যসূত্র    আরও পড়ুন      বিষয়শ্রেণী:ড্র্যাগ (বিনোদন)
নেহা চৌহান একজন ভারতীয় অভিনেত্রী যিনি হিন্দি ছবিতে কাজ করেন। তিনি লাভ সেক্স অর ধোখা (২০১০) এবং হরিয়ানভি - হিন্দি ভাষায় নাটক জি কুত্তা সে (২০১৫)-তে তাঁর অভিনয়ের জন্য সর্বাধিক পরিচিত।   প্রারম্ভিক জীবন  নেহার জন্ম নাইজেরিয়ায়। এরপর তার পরিবার ভারতের ফরিদাবাদে চলে আসে। তাঁর বাবা বিজনৌরের এবং মা মোরাদাবাদের অধিবাসী ছিলেন। তিনি নিজের জীবনের বেশিরভাগ সময় মধ্যপ্রদেশের ইন্দোরে কাটিয়েছেন এবং তারপর চলচ্চিত্র পরিচালক হওয়ার জন্য মুম্বাইতে চলে এসেছেন।   কর্মজীবন  তিনি বলিউড ফিল্ম লাভ সেক্স অর ধোখা (২০১০) চলচ্চিত্র দিয়ে আত্মপ্রকাশ করেন। দিবাকর ব্যানার্জী তাঁর ভাইয়ের বিয়ের ভিডিওতে তাঁকে দেখার পর তাঁকে একটি চরিত্রের জন্য বেছেছিলেন। যদিও প্রাথমিকভাবে নেহা চেয়েছিলেন দিবাকরকে পরিচালনায় সহায়তা করতে, কিন্তু দিবাকর রশ্মির ভূমিকায় অভিনয়ের জন্যই নেহাকে বেছে নিয়েছিলেন। এছাড়াও, নেহা ছবির কাস্টিং ডিরেক্টরের সহকারীর ভূমিকাও গ্রহণ করেছিলেন এবং তাঁর সহ-অভিনেতাদের অডিশন নিয়েছিলেন। অভিনয়ের জন্য তিনি সেরা পার্শ্ব অভিনেত্রীর স্ক্রিন পুরস্কারের জন্য মনোনীত হয়েছিলেন।  নেহা ইয়ান (২০১৪) চলচ্চিত্রের মাধ্যমে তামিল চলচ্চিত্রে অভিষেক করেন। তিনি হরিয়ানভি হিন্দি দ্বিভাষিক জি কুত্তা সে (২০১৫) তে কাজ করেছিলেন, তাঁর অভিনয়ের প্রশংসামূলক সমালোচনা হয়েছিল। তিনি সমালোচকদের দ্বারা প্রশংসিত ইংরেজি চলচ্চিত্র এ বিলিয়ন কালার স্টোরি (২০১৪) তে অভিনয় করেছেন। এরপর তিনি ওয়েব সিরিজ ইটস নট দ্যাট সিম্পল (২০১৬), হিউমারাসলি ইওরস (২০১৬), শয়তান হাভেলি (২০১৮) এবং ইনসাইড এজ (২০১৯)-এ অভিনয় করেন। তিনি তেলুগু ছবি আভিরিতেও (২০১৯) অভিনয় করেছেন।  তিনি ওয়েব সিরিজ মহারানি তে কল্পনা কৌলের ভূমিকায় অভিনয় করেছেন। ওয়েব সিরিজ রকেট বয়েজ-এ কমলা চৌধুরীর চরিত্রে অভিনয় করে তিনি অত্যন্ত প্রশংসিত হন।   চলচ্চিত্র তালিকা    চলচ্চিত্র  বছর শিরোনাম ভূমিকা ভাষা মন্তব্য তথ্যসূত্র ২০১০ প্রেম সেক্স অর ধোখা রশ্মি হিন্দি আত্মপ্রকাশ ২০১৩ গিক আউট মেয়েটি ইংরেজী সংক্ষিপ্ত ২০১৪ ইয়ান ইশা তামিল তামিল অভিষেক ২০১৪ যুধ  অরুণা হিন্দি সনি টিভি সিরিজ ২০১৫ জি কুত্তা সে কিরণ হরিয়ানভি হিন্দি ২০১৬ এ বিলিয়ন কালার স্টোরি দিব্যা ইংরেজী হিন্দি  ২০১৮ তিন পহেলিয়াঁ মনিকা হিন্দি সংকলন চলচ্চিত্র মিরচি মালিনী হোপ অর হাম অটোতে মেয়ে হিন্দি ২০১৯ আভিরি লীনা তেলুগু তেলুগু অভিষেক ২০২১ কাগজ সাংবাদিক সোনিয়া হিন্দি   ওয়েব সিরিজ  বছর শিরোনাম ভূমিকা ভাষা প্ল্যাটফর্ম রেফারেন্স ২০১৬ ইট'স নট দ্যাট সিম্পল  আনিকা হিন্দি ভুট ২০১৬ হিউমারাসলি ইয়োরস প্রাচী ইংরেজী হিন্দি জি৫ ২০১৮ শয়তান হাভেলি প্রার্থনা হিন্দি অ্যামাজন প্রাইম ভিডিও ২০১৯ ইনসাইড এজ  শিখা হিন্দি ইংরেজী অ্যামাজন প্রাইম ভিডিও ২০২১–বর্তমান মহারাণী কল্পনা কৌল হিন্দি সনি লিভ ২০২২–২০২৩ রকেট বয়েজ কমলা চৌধুরী হিন্দি সনি লিভ   তথ্যসূত্র    বহিঃসংযোগ      বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:হিন্দি টেলিভিশন অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় ওয়েব ধারাবাহিক অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ইন্দোরের অভিনেত্রী বিষয়শ্রেণী:জীবিত ব্যক্তি
ডান|থাম্ব|একটি শক্তিশালী অ্যাসিড-স্ট্রং বেস নিরপেক্ষকরণের টাইট্রেশনের (ফেনোলফথালিন ব্যবহার করে) অ্যানিমেশন। সমতা বিন্দুটি লাল হিসাবে বর্ণিত হয়েছে।  যে রাসায়নিক বিক্রিয়ার এসিড ও ক্ষার যুক্ত হয়ে লবণ ও পানি উৎপন্ন করে তাকে প্রশমন বিক্রিয়া বলে। এই বিক্রিয়াকে এসিড-ক্ষার বিক্রিয়াও বলে। বিক্রিয়া তাপ উৎপাদী বা তাপহারী, উভয় প্রকারেরই হতে পারে। সাধারণত এসিড বা ক্ষারের দুর্বলতা বা সবলতার উপর তা নির্ভরশীল। প্রশমন বিক্রিয়ায় দর্শক আয়ন উপস্থিত থাকে। প্রশমন বিক্রিয়া মূলত এসিড ও ক্ষারের বিক্রিয়া। এ ধরনের বিক্রিয়া নন-রেডক্স হয়ে থাকে। এসিড হতে H+ ও ক্ষার হতে OH- আয়ন আসে। ক্ষার উভয়ই তীব্র হলে এই তাপের মান ΔH = -57.34 Kj।   Example: Acid + Base = salt + H2o   NaOH + HCl  = NaCl + H2O; ΔH = -57.34 Kj   তথ্যসূত্র    আরও পড়ুন   বিষয়শ্রেণী:রাসায়নিক বিক্রিয়া বিষয়শ্রেণী:অম্ল-ক্ষার রসায়ন বিষয়শ্রেণী:পানি শোধন
পরিচিতি  সৈয়দা হুছেনা আফজাল বালিকা উচ্চ বিদ্যালয়(Syeda Hossena Afzal Girls' High School)বাংলাদেশের ব্রাহ্মণবাড়িয়া জেলার সরাইল উপজেলার শাহবাজপুরে অবস্থিত একটি স্বনামধন্য মাধ্যমিক শিক্ষা প্রতিষ্ঠান। এটি কুমিল্লা শিক্ষা বোর্ডের অধিভুক্ত এবং ছয় থেকে দশম শ্রেণি পর্যন্ত শিক্ষাদান করে। শুধুমাত্র ছাত্রীদের জন্য প্রতিষ্ঠিত এই বিদ্যালয়টি নারীশিক্ষা বিস্তারে অগ্রণী ভূমিকা রেখে চলেছে।  বিদ্যালয়টি ২০০০ সালে প্রতিষ্ঠিত হয় এবং দীর্ঘ সময় ধরে একাডেমিক মান, শৃঙ্খলা ও সহপাঠ্য কার্যক্রমে অনন্য সাফল্য অর্জন করেছে। বিদ্যালয়টিতে বিজ্ঞান, মানবিক ও ব্যবসায় শিক্ষা শাখার পাঠ্যক্রম চালু রয়েছে। পাশাপাশি, আধুনিক শ্রেণিকক্ষ, বিজ্ঞানাগার, গ্রন্থাগার এবং তথ্যপ্রযুক্তি সুবিধাসম্পন্ন পরিবেশ শিক্ষার্থীদের উন্নত শিক্ষার সুযোগ নিশ্চিত করে।  বিদ্যালয়টি নিয়মিতভাবে ক্রীড়া, সাংস্কৃতিক কর্মকাণ্ড, বিতর্ক প্রতিযোগিতা এবং সামাজিক সচেতনতামূলক কার্যক্রমে অংশগ্রহণ করে, যা শিক্ষার্থীদের বহুমাত্রিক বিকাশে সহায়ক ভূমিকা পালন করে। এর মূল লক্ষ্য শিক্ষার্থীদের জ্ঞান, নৈতিকতা ও নেতৃত্বের গুণাবলি বিকাশ ঘটিয়ে একজন দক্ষ ও সচেতন নাগরিক হিসেবে গড়ে তোলা।   ইতিহাস  সৈয়দা হুছেনা আফজাল বালিকা উচ্চ বিদ্যালয় ২০০০ সালে ব্রাহ্মণবাড়িয়ার সরাইল উপজেলার শাহবাজপুর গ্রামে প্রতিষ্ঠিত হয়। প্রতিষ্ঠার প্রাথমিক উদ্দেশ্য ছিল বালিকাদের মাধ্যমিক শিক্ষার সুযোগ সৃষ্টি করা এবং নারী শিক্ষার প্রসারে অবদান রাখা। প্রতিষ্ঠাতা ও এলাকার শুভানুধ্যায়ীরা শিক্ষার প্রতি গভীর বিশ্বাস এবং নারী শিক্ষা সম্প্রসারণের আকাঙ্ক্ষা নিয়ে এই বিদ্যালয়টি গড়ে তোলেন।  প্রথম দিকে বিদ্যালয়টি ছোট পরিসরে পরিচালিত হলেও, ধারাবাহিক উন্নয়নের ফলে বর্তমানে এটি একটি আধুনিক এবং সম্মানিত শিক্ষা প্রতিষ্ঠান হিসেবে প্রতিষ্ঠিত হয়েছে। সময়ের সাথে সাথে স্কুলটি তার একাডেমিক মান, অবকাঠামো ও শিক্ষাবৃন্দের সংখ্যা বৃদ্ধি করেছে। এটি কুমিল্লা শিক্ষা বোর্ডের অধীনে কার্যক্রম পরিচালনা করে এবং বিভিন্ন সরকারি ও বেসরকারি পরীক্ষায় তার শিক্ষার্থীরা ভালো ফলাফল অর্জন করে আসছে।  বিদ্যালয়টি শিক্ষার্থীদের মানসম্পন্ন শিক্ষা প্রদানের পাশাপাশি নৈতিক মূল্যবোধ ও সামাজিক দায়িত্ববোধ গড়ে তুলতেও গুরুত্ব দেয়। নানা শিক্ষামূলক, সাংস্কৃতিক ও সামাজিক কর্মকাণ্ডের মাধ্যমে শিক্ষার্থীদের বহুমাত্রিক বিকাশের জন্য কাজ করে যাচ্ছে। সৈয়দা হুছেনা আফজাল বালিকা উচ্চ বিদ্যালয় আজকের দিনে সরাইলের অন্যতম শ্রেষ্ঠ বালিকা বিদ্যালয় হিসেবে স্বীকৃত।   তথ্যসূত্র    বহিঃসংযোগ    সৈয়দা হুছেনা আফজাল বালিকা উচ্চ বিদ্যালয়ের ওয়েবসাইট  বিষয়শ্রেণী:ব্রাহ্মণবাড়িয়া জেলার বিদ্যালয় বিষয়শ্রেণী:২০০০-এ প্রতিষ্ঠিত শিক্ষাপ্রতিষ্ঠান
কৃষ্ণপুর গোবিন্দ মন্দির, পুঠিয়া, রাজশাহী জেলার অন্যতম প্রত্নতাত্ত্বিক স্থাপনা হিসেবে বিবেচিত। স্থানীয়ভাবে এটি সালামের মঠ নামেও পরিচিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।  অবস্থান পুঠিয়া বাজার থেকে দেড় কি:মি: পশ্চিম দিকে খোলা মাঠের ভিতরে ছোট এই মন্দিরটি অবস্থিত। স্থানীয়ভাবে এই স্থাপনাটিকে সালামের মঠ হিসাবে ডাকা হয়। কিন্তু প্রকৃতপক্ষে এটি একটি গোবিন্দ মন্দির।  স্থাপত্যশৈলী মন্দিরটি বর্গাকারে নির্মিত। মন্দিরের প্রতিটি বাহুর দৈর্ঘ্য ৪.২৫ মিটার। মন্দিরের পূর্ব ও দক্ষিণ দেয়ালে একটি করে দরজা আছে। তবে পূর্ব প্রবেশ পথটির বাইরের দুপাশে এবং উপরে পোড়ামাটির চিত্রফলক দ্বারা নান্দনিকভাবে অলংকৃত। অলংকুত পূর্ব পাশের খিলান দরজাটিই মূলত প্রধান প্রবেশ পথ। পূর্ব পাশের প্রবেশ প্রথের পাশে ও উপরে তেমন কোন অলংকরণ নেই। মন্দিরের উপরে একটি উঁচু শিখর ছাদ আছে এবং এর উপরে ফিনিয়েল বিদ্যমান।  ছাদের কার্ণিশ এবং কর্ণারসমূহ পোড়ামাটির চিত্রফলক দ্বারা চমৎকারভাবে সজ্জিত। পশ্চিম পাশের দেয়ালের বহিরাংশ সমতল এবং কোন অলংকরণ নেই। মন্দিরের ভিতরে পশ্চিম ও উত্তর পাশের দেয়ালে ১টি করে নিস বা কুলঙ্গি আছে। সাধারনত বাতি রাখার জন্য এ ধরনের নিস বা কুলঙ্গি ব্যবহৃত হতো।  ইতিহাস এ মন্দিরের কোন শিলালিপি পাওয়া যায় নি। তবে নির্মাণ শৈলির বিচারে এটি ১৮০০-১৮৭০ খ্রিষ্ঠাব্দে নির্মিত বলে ধারণা করা হয়।  আরো দেখুন  গোপাল মন্দির  বড় শিব মন্দির  ছোট আহ্নিক মন্দির  চিত্রশালা  আরো দেখুন  বাংলার মন্দির স্থাপত্য  রত্ন শিল্পরীতি (বাংলার মন্দির স্থাপত্যরীতি)  চালা শিল্পরীতি (বাংলার মন্দির স্থাপত্যরীতি)  তথ্যসূত্র  বিষয়শ্রেণী:বাংলার মন্দির স্থাপত্য বিষয়শ্রেণী:রাজশাহী জেলার দর্শনীয় স্থান বিষয়শ্রেণী:রাজশাহী জেলার হিন্দু মন্দির বিষয়শ্রেণী:রাজশাহী জেলার প্রত্নতাত্ত্বিক স্থাপনা বিষয়শ্রেণী:পুঠিয়া উপজেলা
রিনপুং ডিজং ডিজং স্থাপত্যশিল্প নির্মিতি একটি বৃহত্তম বুদ্ধ মন্দির এবং ভুটানের পারো জেলার কাগ্যু গোত্রের দ্রুকপা বংশীয়দের সুরক্ষিত ভবন।এই প্রাসাদে জেলাটির মহান সাধকদের দেহাবশেষ এবং সে সাথে পারো ডিজংখাগের প্রশাসনিক দপ্তর অবস্থিত।  ইতিহাস  পনেরতম শতাব্দিতে স্থানীয় লোকজন পারোর হাংরেলের পবর্তশিঙ্গ লামা দ্রাং দ্রাং গিয়ালকে, পাজো দ্রুগুম ঝিগপুর বংশধর, উৎসর্গ করেন। দ্রাং দ্রাং গিয়াল সেখানে একটি মন্দির নির্মাণ করেন এবং পরবর্তীতে সেখানে পাঁচতলা বিশিষ্ট ডিজং বা দুর্গ গড়ে উঠে যা হাংরেল ডিজং নামে পরিচিত ছিল।Lopon Kunzang Thinley (2008) p.4  সতেরতম শতাব্দিতে, তার বংশধরগণ, হাংরেলের স্বত্তাধিকারীরা, এই দুর্গটি দ্রুকপা বংশীয় পুরোহিতদেরকে দান করেন যাতে তার আধ্যাত্বিক ও অনাধ্যাত্বিক প্রতিষ্ঠান নাগাওয়াং নামগিয়াল, ঝাবদ্রাং রিনপোছের পরিচিতি ঘটে। ১৬৪৪ সালে ঝাবদ্রাং পুরানো ডিজংটি ভেঙ্গে নতুন ডিজং এর ভিত্তিপ্রস্থর স্থাপন করেন।Dasho Sangay Dorji (2008) p.166 ১৬৪৬ সালে পশ্চিমাঞ্চলের প্রশাসনিক ভবন এবং আশ্র্রম হিসেবে পুনরায় উৎসর্গ এবং প্রতিষ্ঠা করেনস এবং এটি রিনপুং ডিজঙ হিসেবে পরিচিত হয়ে উঠে।  Lopon Kunzang Thinley (2008) p.5 ১৯৯৩ সালে লিটল বোদ্ধা নামে একটি ছবির কিছু দৃশ্য এখানে চিত্রায়িত হয়।  সমাধি এবং উপাসনালয়  thumb|right|300px|২০০৭ এ ভুটানের পারোতে কান্তিলেভের ব্রীজের সাথে রিংপুন ডিজং রিংপুন ডিজং এর অভ্যন্তরে চৌদ্দটি সমাধি ও উপসানলায় রয়েছে: কুনগারওয়া বৌদ্ধ ভিক্ষুদের সভা কক্ষ স্যান্ডলউড স্টুপা সংরক্ষকের সমাধি প্রধান বৌদ্ধ সন্নাসীর কক্ষ আমিতাভার কক্ষ। স্বফটিক স্বচ্ছ সমাধি আশ্রমের প্রধানের কক্ষ  আকশোভ্যিয়ার কক্ষ কোষাধক্ষের মন্দির রাজার কক্ষ  ডিজং এর বাহিরে প্রধান ডিজংটি হল দিয়াংখা মন্দির। ১৬৪৯ সালে পাহাড়ে রিনপুং ডিজং এর উপরে সাততলা বিশিষ্ট একটি পাহারা দুর্গ বা তা ডিজং নিমার্ণ করা হয়েছিল।১৯৬৮ সালে এটিকে ভুটান জাতীয় জাদুঘর হিসেবে প্রতিষ্ঠা করা হয়।  উৎসব  ভুটানের সনাতন চন্দ্র মাসের দিনপঞ্জিকার এগার থেকে পনের তারিখ (গ্রেগরিয়ান পঞ্জিকা অনুযায়ী মার্চ বা এপ্রিলে) পর্যন্ত রিনপুং ডিজং এ একটি বৃহৎ বার্ষিক উৎসব বা শেছু অনুষ্ঠিত হয়। এই উপলক্ষে আয়োজিত শোভাযাত্রায় প্রচুর পবিত্র চিত্র ধারণ করা হয়।আশ্রমের পুরোহিতদের দ্বারা কয়েকদিন যাবত পর্যন্ত বিভিন্ন ছদ্মবেশ নিয়ে নৃত্য অনুষ্ঠিত হয় যা বিভিন্ন ধর্মীয় কাহিনীকি নির্ভর করে হয়ে থাকে।  পনেরতম দিনের সকালে সূর্য উদিত হওয়ার পূর্বেই, একটি বৃহৎ ধর্মীয় থংদ্রেল ব্যানার থাংকা, যা পদ্মাসাম্বাভার আটটি রূপকে চিত্রায়িত করেছে, সকালের প্রথম প্রহরেই জনসাধারণের সম্মুখে প্রদর্শিত হয়ে থাকে যাতে প্রথাগত নিয়ম অনুযায়ী দিনের সূর্যের আলো ঐ ব্যানারের উপর না এসে পড়ে।  তথ্যসূত্র  উৎসসমূহ    বহিঃসংযোগ  পারো রিনপুং ডিজং  বিষয়শ্রেণী:ভুটানের ডিজং বিষয়শ্রেণী:ভুটানের প্রাসাদ
মার্কিন যুক্তরাষ্ট্রের রাষ্ট্রপতি নির্বাচন ২০২০ অনুষ্ঠিত  হয়েছিল ৩রা নভেম্বর, ২০২০ খ্রিস্টাব্দ, মঙ্গলবার। এটা হচ্ছে ৫৯তম চতুর্বার্ষিক রাষ্ট্রপতি নির্বাচন।  ভোটাররা "রাষ্ট্রপতি নির্বাচক " নির্বাচন করেন, যারা পরিবর্তে নতুন রাষ্ট্রপতি এবং উপ-রাষ্ট্রপতি নির্বাচিত করেন।"3 U.S.C. § 7 – U.S. Code – Unannotated Title 3. The President § 7. Meeting and vote of electors", FindLaw.com. প্রাথমিকভাবে রাষ্ট্রপতি নির্বাচনের সিরিজটি ফেব্রুয়ারি থেকে আগস্ট ২০২০ পর্যন্ত অনুষ্ঠিত হয়েছিল।  বর্তমান রাষ্ট্রপতি ট্রাম্প বর্তমান সহ-রাষ্ট্রপতি পেন্সের পাশাপাশি কোনও গুরুতর বিরোধিতা ছাড়াই রিপাবলিকান দলের মনোনয়ন অর্জন করেছেন। প্রাক্তন ভাইস প্রেসিডেন্ট জো বাইডেন তার নিকটতম প্রতিদ্বন্দ্বী সিনেটর বার্নি স্যান্ডার্স এর পরিবর্তে ডেমোক্র্যাটিক দলের মনোনয়ন অর্জন করেছেন, আমেরিকান রাজনীতির আধুনিক যুগে যে কোনও রাজনৈতিক দলের পক্ষে রাষ্ট্রপতি প্রার্থীদের বৃহত্তম ক্ষেত্রের বৈশিষ্ট্যযুক্ত এটি ছিল একটি প্রতিযোগিতামূলক প্রাথমিকে।  ২০১৯ সালের ১১ আগস্ট, বাইডেন ঘোষণা করেন যে তার বর্তমান সহচর ও সাথী সিনেটর কমলা হ্যারিস হবেন, তিনি তাকে প্রথম আফ্রিকান-আমেরিকান, প্রথম ইন্দো-আমেরিকান এবং তৃতীয় মহিলা উপ-রাষ্ট্রপতি মনোনীত করবেন একটি বড় দলের টিকিটে।  জো জর্জেনসেন লিবার্টেরিয়ান মনোনয়ন অর্জন করেছিলেন এবং হাউই হকিন্স গ্রিন নমিনেশন পেয়েছিলেন।   বিজয়ী প্রার্থী  এই নির্বাচনে বিজয়ী হয়েছেন ডেমোক্র্যাট দলের প্রার্থী জো বাইডেন।  এই নির্বাচনে বিজয়ী প্রেসিডেন্ট জো বাইডেন ও ভাইস প্রেসিডেন্ট কমলা হ্যারিস ২০ জানুয়ারি, ২০২১ সালে শপথ গ্রহণ করেন।   টীকা   তথ্যসূত্র  বিষয়শ্রেণী:২০২০-এ মার্কিন রাষ্ট্রপতি নির্বাচন বিষয়শ্রেণী:মার্কিন যুক্তরাষ্ট্রের রাষ্ট্রপতি নির্বাচন বিষয়শ্রেণী:রাজনীতিতে কোভিড-১৯ বৈশ্বিক মহামারীর প্রভাব বিষয়শ্রেণী:ডোনাল্ড ট্রাম্প
প্রমোদ খান্না একজন ভারতীয় চলচ্চিত্র অভিনেতা ও প্রযোজক। তিনি বিনোদ খান্নার ভাই। তিনি ভারতীয় রাগবি ফুটবল ইউনিয়নের সভাপতির দায়িত্বও পালন করেছেন।  জীবনী প্রমোদ খান্না ফারেবি শিরোনামের একটি হিন্দি চলচ্চিত্র প্রযোজনা করেছিলেন যেটি ১৯৭৪ সালে মুক্তি পেয়েছিল। তিনি দাবাং ৩ চলচ্চিত্রে চলচ্চিত্রটির মুখ্য চরিত্রে থাকা অভিনেতার বাবার চরিত্রে অভিনয় করেন। তার চরিত্রের  নাম "প্রজাপতি পাণ্ডে"। এই চরিত্রে পূর্বে দাবাং ও দাবাং ২ এ বিনোদ খান্না অভিনয় করেছিলেন যিনি ২০১৭ সালে প্রয়াত হন। বিনোদ খান্নার চেহারার সাথে মিল থাকার জন্য তাকে দাবাং ৩ এর অভিনয়শিল্পীর তালিকায় অন্তর্ভুক্ত করা হয়েছিল।  চলচ্চিত্র তালিকা  প্রযোজক বছরচলচ্চিত্র ১৯৭৪ ফারেবি  অভিনেতা বছরচলচ্চিত্রচরিত্র ২০১৯ দাবাং ৩ প্রজাপতি পাণ্ডে  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:হিন্দি চলচ্চিত্র অভিনেতা বিষয়শ্রেণী:হিন্দি চলচ্চিত্র প্রযোজক
স্যার জন ডেনম্যান বার্লো, ২য় ব্যারোনেট (১৫ জুন ১৮৯৮ - ৫ জানুয়ারী ১৯৮৬) ছিলেন একজন ব্রিটিশ কনজারভেটিভ পার্টির রাজনীতিবিদ এবং তার আগে তিনি ব্রিটিশ লিবারেল পার্টির সদস্য ছিলেন।  বার্লো ছিলেন স্যার জন বার্লো, ১ম ব্যারোনেট এবং তার স্ত্রী মাননীয়া আনা মারিয়া বার্লোর পুত্র, যিনি টমাস, ৩য় ব্যারন ডেনম্যানের কন্যা। তিনি তার ভাই থমাস এবং সেই সময়ের আরও অনেক সুপরিচিত কোয়েকার খ্যাতিমান ব্যক্তির সাথে রিডিংয়ের লেইটন পার্ক স্কুলে শিক্ষিত ছিলেন।  তিনি প্রথমে তার বাবার অত্যন্ত সফল ফার ইস্টার্ন ট্রেডিং ব্যবসায়ে কাজ করেছিলেন। তারপর ১৯২৯ সালে নর্থউইচের লিবারেল প্রার্থী হিসেবে দাঁড়ান, ন্যাশনাল লিবারেল পার্টিতে যোগ দেন এবং ১৯৪৫ সালে এডিসবারির হয়ে নির্বাচিত হন।  ১৯৫০ সালের নির্বাচনে ওয়ালসলের বিরুদ্ধে ব্যর্থ প্রতিদ্বন্দ্বিতা করার পর বার্লো ১৯৫১ সালের সাধারণ নির্বাচনে মিডলটন এবং প্রেস্টউইচের সংসদ সদস্য (এমপি) হিসেবে নির্বাচিত হন। তিনি রক্ষণশীল আর্নেস্ট এভারার্ড গেটসের স্থলাভিষিক্ত হন। ১৯৫৫ সালের নির্বাচনে, ১৯৫৯ সালের নির্বাচনে এবং ১৯৬৪ সালের নির্বাচনে তিনি তার আসনটি ধরে রেখেছিলেন। তবে ১৯৬৬ সালের সাধারণ নির্বাচনে তিনি লেবার পার্টির ডেনিস কোয়ের কাছে পরাজিত হন।  বার্লো ১৯২৮ সালে প্রথম ব্যারন রচডেল, জর্জ কেম্পের কন্যা মাননীয় হেলেন ডায়ানাকে বিয়ে করেন। তাদের তিন ছেলে এবং এক মেয়ে ছিল। তিনি ১৯৮৬ সালের জানুয়ারিতে ৮৭ বছর বয়সে মারা যান এবং তার জ্যেষ্ঠ পুত্র জন ব্যারোনেটসির স্থলাভিষিক্ত হন। লেডি বার্লো একই বছর মারা যান।   তথ্যসূত্র    কিড, চার্লস, উইলিয়ামসন, ডেভিড (সম্পাদক)। ডেব্রেট'স পিয়ারেজ অ্যান্ড ব্যারোনেটেজ (১৯৯০ সংস্করণ)। নিউ ইয়র্ক: সেন্ট মার্টিন'স প্রেস, ১৯৯০,       বহিঃসংযোগ      বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৮৬-এ মৃত্যু বিষয়শ্রেণী:১৮৯৮-এ জন্ম বিষয়শ্রেণী:লেইটন পার্ক স্কুলে শিক্ষিত ব্যক্তি
সুন্দরবন মধু সুন্দরবন থেকে প্রাপ্ত এক প্রকার মধু, যা  বাংলাদেশের খুলনা, সাতক্ষীরা ও বাগেরহাট জেলা এবং ভারতীয় রাজ্য পশ্চিমবঙ্গের দক্ষিণ চব্বিশ পরগনা ও উত্তর চব্বিশ পরগনা জেলায় উৎপাদন এবং প্রক্রিয়াজাত করা হয়। সুন্দরবন মধু ২০২৪ খ্রিস্টাব্দ থেকে পশ্চিমবঙ্গের একটি নিবন্ধিত ভৌগোলিক নির্দেশক পণ্য, যা  বাংলাদেশ ও পশ্চিমবঙ্গের অন্তর্গত সুন্দরবন থেকে সংগৃহীত ও উত্পাদিত হয়। ২০২৫ খ্রিস্টাব্দ হতে "সুন্দরবন মধু" বাংলাদেশের নিবন্ধিত ও স্বীকৃত ভৌগোলিক নির্দেশক পণ্য।https://www.prothomalo.com/bangladesh/district/euozjjp45n  মধুর রং সোনালি হয়, যদিও লাল বা গাঢ় বাদামী বর্ণের মধুও পাওয়া যায়। এই মধু মৌমাছিদের দ্বারা সুন্দরবনের বিভিন্ন উদ্ভিদের ফুল থেকে সংগৃহীত ও মৌচাকে সঞ্চিত হয়; মৌয়ালেরা  সুন্দরবনের গভীরে থাকা মৌচাক থেকে মধু সংগ্রহ করে।  সুন্দরবনের মধু সংগ্রহকারীরা প্রতি বছর মার্চ থেকে মে মাসের মধ্যে মধু সংগ্রহ করে, যখন মাছ ধরা নিষিদ্ধ থাকে। মধু সংগ্রহ একটি মৌসুমী কার্যকলাপ যা মার্চ মাসের শেষ থেকে জুন মাসের শুরুতে শুরু হয়। এই ঋতুতে, বেশিরভাগ ম্যানগ্রোভ ফুল মকরন্দে (মধু) পরিপূর্ণ থাকে। এটি মাঘ মাসে (জানুয়ারি-ফেব্রুয়ারি) সুন্দরবনে যাওয়ার জন্য মৌমাছিদের (এপিস ডরসাটা) আকৃষ্ট করে, সেখানে তাদের মধু সংগ্রহের জীবনকাল অতিবাহিত হয় এবং আষাঢ় মাসে (জুলাই) পূর্বের বাস্থানে ফিরে যায়। সুন্দরবনের বেশিরভাগ মৌচাক শিলা মৌমাছি দ্বারা তৈরি।  প্রকৃত অর্থে, ইস্ট ইন্ডিয়া কোম্পানির দ্বারা সুন্দরবন মধু সহ সুন্দরবনের বনজ দ্রব্যের ব্যাপক ব্যবহার ও শোষণ শুরু হয়। তৎকালীন সময়ে জীবন-জীবিকার জন্য বিপুল সংখ্যক মানুষকে মধু ও মোমের মতো গৌণ বনজ দ্রব্য সংগ্রহের ওপর নির্ভর করতে হতো। তারা ছোট ছোট দলে বনের গভীর থেকে মধু সংগ্রহ করত। এই গুরুত্বপূর্ণ বনজ দ্রব্যের ব্যবহার সম্পর্কিত প্রমাণ কবিতা ও গানের মধ্যে খুঁজে পাওয়া যায়।   স্বীকৃতি   ভৌগোলিক নির্দেশক  ওয়েস্ট বেঙ্গল ফরেস্ট ডেভেলপমেন্ট কর্পোরেশন লিমিটেড ২০২১ খ্রিস্টাব্দে পশ্চিমবঙ্গের সুন্দরবন মধুর জন্য ভৌগোলিক নির্দেশক বা জিআই স্বত্বের আবেদন করে। ভারতের চেন্নাই শহরস্থিত দপ্তর থেকে ২০২৪ খ্রিস্টাব্দে ভৌগোলিক নির্দেশক বা জিআই ট্যাগ প্রদান করা হয়। প্রাপ্ত সনদপত্র অনুযায়ী, পণ্যটির নিবন্ধন বা রেজিস্ট্রেশন ২০৩১ খ্রিস্টাব্দের ১১ই জুলাই পর্যন্ত বৈধ থাকবে। বাংলাদেশের পক্ষ থেকেও ভৌগোলিক নির্দেশক বা জিআই স্বত্বের আবেদন করা হয়েছে।  ২০২৫ সালে "সুন্দরবন মধু" বাংলাদেশের ভৌগোলিক নির্দেশক পণ্যের স্বীকৃতি পেয়েছে।https://www.prothomalo.com/bangladesh/district/euozjjp45n  তথ্যসূত্র  বিষয়শ্রেণী:বাংলাদেশের ভৌগোলিক নির্দেশক পণ্য বিষয়শ্রেণী:পশ্চিমবঙ্গের ভৌগোলিক নির্দেশক বিষয়শ্রেণী:সুন্দরবন
সিস্টেমডি (লেখা হয় systemd) হলো গ্নু/লিনাক্স অপারেটিং সিস্টেমের জন্যে মৌলিক বিল্ডিং ব্লক সরবরাহ করা একটি সফটওয়্যার স্যুট। অন্যান্য বৈশিষ্ট্যের মধ্যে রয়েছে "সিস্টেম ও সার্ভিস ম্যানেজার", ইউজার স্পেস বুটস্ট্রেপ ও বুটের পর সিস্টেম প্রক্রিয়া ব্যবস্থাপনার জন্যে ব্যবহৃত একটি ইনিট সিস্টেম।  সিস্টেমডির অন্যতম প্রধান লক্ষ্য হলো লিনাক্স ডিস্ট্রিবিউশনসমূহের মধ্যে প্রাথমিক কনফিগারেশন ও আচরনের সমন্বয়করণ। এটি ইউনিক্স সিস্টেম ভি ও বিএসডি ইনিট সিস্টেমের একটি বিকল্প। ২০১৫ সাল থেকে অধিকাংশ লিনাক্স ডিস্ট্রিবিউশন সিস্টেমডি পরিগ্রহণ করেছে। এটাকে বর্তমানে দি ফ্যাক্টো স্ট্যাটাস হিসেবে গণ্য করা হয়।  সিস্টেমডি নামটি ডেমন নামকরণের ইউনিক্স রীতি অনুসরণ করেছে।  তথ্যসূত্র   বহিঃসংযোগ        Rethinking PID 1  বিষয়শ্রেণী:লিনাক্স কার্নেল-সম্পর্কিত সফটওয়্যার বিষয়শ্রেণী:লিনাক্স সফটওয়্যার
বৈজয়ন্তী (          )  হলো অপ্রাকৃত পৌরাণিক মালা যা মূলত বিষ্ণুর সাথে যুক্ত।  একে বৈজয়ন্তীমালা বা বনমালাও বলা হয়।    শ্রী বৈষ্ণব সম্প্রদায়ে, কবি-সন্ত থন্ডরাদিপ্পোদি আলবরকে বনমালার অবতার মনে করা হয়।  থাম্ব|বৈজয়ন্তী, কর্ণাটক   সাহিত্য   মহাভারতের বিষ্ণুসহস্রনামে  বিষ্ণুকে বনমালি (বনজাতমালা গলায় যার)  বলা হয়েছে।  মহাভারতে উল্লিখিত হয়েছে, বৈজয়ন্তী অক্ষয় পদ্ম দিয়ে তৈরি।  স্কন্দ পুরাণে, বরুণ লক্ষ্মীকে বিবাহের উপঢৌকনস্বরূপ মালা প্রদান করেছিলেন।   বিষ্ণু পুরাণ অনুসারে, মালাটি পাঁচটি মূল্যবান রত্নপাথর যথা পান্না, নীলকান্তমণি, পদ্মরাগ, মুক্তা ও হীরে দিয়ে গঠিত। রত্নসমূহ যথাক্রমে মাটি, জল, আগুন, বায়ু ও আকাশ সমন্বিত পঞ্চভুতের প্রতীক।     শিব পুরাণে, অসুর তারকের সাথে যুদ্ধের পূর্বে বিষ্ণু জামাতা কার্তিকেয়কে তার মালা অর্পণ করেন।   গরুড় পুরাণে, বিষ্ণু পঞ্জরম্  স্তোত্রে বলা হয়েছে: "বৈজয়ন্তী ও শ্রীবৎসধারী হে দেবতা, হে হয়গ্রীব, উত্তর-পশ্চিমে তুমি আমাকে রক্ষা করো। তোমাকে নমস্কার। "    আরও দেখুন    পদ্ম   কৌস্তভ  শালগ্রাম  তথ্যসূত্র  বিষয়শ্রেণী:হিন্দু পুরাণ বিষয়শ্রেণী:কৃষ্ণ বিষয়শ্রেণী:বৈষ্ণবধর্ম বিষয়শ্রেণী:সংস্কৃত শব্দ বিষয়শ্রেণী:ভারতের উদ্ভিদ বিষয়শ্রেণী:ধর্মীয় দৃষ্টিকোণ থেকে ফুলের গুরুত্ব বিষয়শ্রেণী:হিন্দুধর্মে বৃক্ষ বিষয়শ্রেণী:হিন্দু আরাধনা
ইয়েভগেনি কাফেলনিকভ () একজন অবসরপ্রাপ্ত রুশ পেশাদার টেনিস খেলোয়াড়। তিনি একক টেনিস খেলায় দুইটি গ্র‌্যান্ড স্ল্যাম, একটি অলিম্পিক স্বর্ণপদক এবং বিশ্বের ১নং খেলোয়াড় হবার গৌরব অর্জন করেন। ২০১৯ সালে, কাফেলনিকভকে আন্তর্জাতিক টেনিস হল অফ ফেমে অন্তর্ভুক্ত করা হয়।    তথ্যসূত্র   বিষয়শ্রেণী:১৯৭৪-এ জন্ম বিষয়শ্রেণী:অস্ট্রেলিয়ান ওপেন বিজয়ী বিষয়শ্রেণী:বিশ্বের ১নং টেনিস খেলোয়াড় বিষয়শ্রেণী:রুশ পুরুষ টেনিস খেলোয়াড় বিষয়শ্রেণী:টেনিসে অলিম্পিক পদক বিজয়ী বিষয়শ্রেণী:জীবিত ব্যক্তি বিষয়শ্রেণী:ফ্রেঞ্চ ওপেন বিজয়ী বিষয়শ্রেণী:আন্তর্জাতিক টেনিসের হল অব ফেমে প্রবেশকারী বিষয়শ্রেণী:অলিম্পিক স্বর্ণপদক বিজয়ী রুশ বিষয়শ্রেণী:রাশিয়ার অলিম্পিক টেনিস খেলোয়াড় বিষয়শ্রেণী:পুরুষদের এককে গ্র্যান্ড স্ল্যাম (টেনিস) চ্যাম্পিয়ন বিষয়শ্রেণী:পুরুষদের দ্বৈতে গ্র্যান্ড স্ল্যাম (টেনিস) চ্যাম্পিয়ন বিষয়শ্রেণী:২০০০ গ্রীষ্মকালীন অলিম্পিকের পদক বিজয়ী বিষয়শ্রেণী:২০০০ গ্রীষ্মকালীন অলিম্পিকের টেনিস খেলোয়াড়
বাংলােদশ জাতীয়তাবাদী শ্রমিক দল বাংলাদেশের একটি জাতীয় ট্রেড ইউনিয়ন ফেডারেশন। এটি আন্তর্জাতিক ট্রেড ইউনিয়ন কনফেডারেশন কর্তৃক অনুমোদিত।শ্রমিকদের বিভিন্ন দাবি আদায় এবং উৎপাদন বৃদ্ধি এবং দেশকে স্বাবলম্বী করার লক্ষ্যে শহীদ রাষ্ট্রপতি জিয়াউর রহমান ১৯৭৯ সালের ৩ মে বাংলাদেশ জাতীয়তাবাদী শ্রমিক দল প্রতিষ্ঠা করেন।  বিজেএসডি রাজনৈতিকভাবে বাংলাদেশ জাতীয়তাবাদী দলের সাথে যুক্ত। আনোয়ার হোসেন ফেডারেশনের সভাপতি এবং নুরুল ইসলাম খান নাসিম সাধারণ সম্পাদক। এর কেন্দ্রীয় অফিস ঢাকার নয়াপল্টনে অবস্থিত।   শ্রমিকদলের তালিকা  মহানগর,নগর,বন্দর,শিল্পকারখানা,হাট,ঘাট,টার্মিনাল,রেলওয়ে স্টেশন,পরিবহন স্টেন্ড,জেলা শহর,আঞ্চলিক শাখা,উপজেলা/থানা,পৌরসভা/ইউনিয়ন,ওয়ার্ড মাসুদ রানা ঢাকা জেলা সাভার থানা শ্রমিক দল সাধারণ সম্পাদক মোবাইল নাম্বার ০১৭১৫৫৯৯৮১২     তথ্যসূত্র   বিষয়শ্রেণী:বাংলাদেশের শ্রমিক ফেডারেশন বিষয়শ্রেণী:বাংলাদেশের রাজনৈতিক দল বিষয়শ্রেণী:বাংলাদেশ জাতীয়তাবাদী দল বিষয়শ্রেণী:১৯৭৯-এ বাংলাদেশে প্রতিষ্ঠিত